|  |  |
| --- | --- |
| **Elem tartalma: Szervezeti működés és alapfogalmak** | Kategória: Lelkészség és régiói dokumentumai |
| Szerző(k): Váci Egyházmegyei Ifjúsági Lelkészség MenteMisszió  | Esemény: Jelölj ki egy elemet (lenyíló lista) |
| Kapcsolódó téma: | Kapcsolódó előadás: |
| Régió: Összrégió | Település:  | Időpont: 2017.11. |

Kapcsolódó anyagok:

Törzsanyag

Váci Egyházmegyei Ifjúsági Lelkészség

MenteMisszió

**Szervezeti működés és alapfogalmak**

***E dokumentum bizonyos részei már érvényüket veszítették 2016. novemberétől.***

**I. Fogalomtisztázás és szóhasználati kisokos**

* **Régiók**

Más szóval (folyó) menték. Területileg a Váci Egyházmegyéhez tartozó 7 ifjúsági térséget jelentik. Elsődleges értelme szerint az adott térség fiataljaiból álló regionális közösségeket jelentik, melyeknek saját lelkipásztora az ifjúsági lelkész, és ahol önkéntesek (kisebb testvérek) közössége szervezi – egy sajátos karizma és célrendszer szerinti rendszeres (általában negyedéves) – ifjúsági találkozókat, a nyári tábort és egyéb alkalmakat. Régiós találkozónak ezért csak azokat a találkozókat nevezhetjük, melyeket a régiófelelősök régiósnak minősítenek, mert lelkiségükkel összeegyeztethetőnek tartják. A lelkészség Nagyboldogasszony közösségei (=régiók) egész ifjúsági missziónk szíve és lelke. <3



Az Öko-mente szünetel. 2016. novembere óta a Tápiómenti Nagyboldogasszony Közösség nem ifjúsági régióként, hanem a Lelkészségtől független közösségként határozta meg önmagát, ezért ábránk mára pontatlanná vált. Pl. Hétrégiós helyett Összrégiós találkozónak hívjuk.

* **Lelkiségi dokumentum**

Egy többéves érlelődési folyamat eredményeképpen, végül a 7 régió felelősei és delegáltjai által előkészített, majd 2014. november 15-én véglegesített és Dr. Beer Miklós Váci Megyéspüspök által jóváhagyott lelkiségi alapokmány. Ebben Püspök Atya a régiók sajátos lelkiségét egyházmegyei rangra emelte, és az ifjúságpasztoráció elismert útjának jelölte meg. Ennek megfelelően a régiók és a belőlük sarjadó missziók, amennyire csak lehetséges, a jövőben lefektetett lelkiségi elvek mentén kell, hogy működjenek. (Elérhető: http://www.mente.hu)

* **Váci egyházmegyei ifjúsági lelkész**

Részlet a Váci Egyházmegye 2007/VII. körlevelének 2609/2007. számú cikkelyéből, mely az Ifjúsági lelkész címet viseli:

*„Jelen körlevelemmel létrehozom a Váci Egyházmegye ifjúsági lelkészi hivatalát az 564-572. kánon értelmében. A Váci Egyházmegye ifjúsági lelkésze olyan pap, akire állandó jelleggel bízzák rá – legalább részben (hiszen a plébános felelőssége elsődleges) - a krisztushívők egy sajátos csoportjának, jelen esetben az egyházmegye területéhez tartozó 12-30 éves korú fiataloknak lelkipásztori gondozását. Ez a munka kiegészítő jellegű a plébániai lelkipásztorkodás mellett, mely elsődlegesen a plébániák közti communio-t hivatott szolgálni.*

*Az ifjúsági lelkész feladata, hogy összefogja az egyházmegye területén működő ifjúságpasztorációs törekvéseket:* ***regionális*** *szinten egy-egy régióhoz tartozó plébániák fiataljaiból olyan ifjúsági munkatársi közösségeket hozzon létre - és a meglévőket gondozza-, akik azon régió fiataljai számára időközi találkozókat, esetleg nyári táborokat szerveznek, országos szinten képviselje az egyházmegyét ifjúsági területen.”*

* **Váci Egyházmegyei Ifjúsági Lelkészség**

Az ifjúsági lelkészséghez tartozik minden olyan tevékenység, személy, eszköz, szellemi vagy anyagi valóság, ami/aki a lelkész küldetésében osztozva, a lelkésszel egységben, a fent meghatározott célok megvalósulását szolgálja. **Mind az önkéntesek, mind a fizetett munkatársak** ide tartoznak.





* **A Váci Egyházmegyei Ifjúsági Lelkészség helyszínei**
* Váci Egyházmegyei Ifjúsági Iroda –a Lelkészség központja (2600 Vác, Hétkápolna, Derecske u. 2.)
* MentePont - kihelyezett találkozási pont, hétköznapi töltőbázis az otthoni szolgálathoz (1085 Budapest, Horánszky utca 22.)
* Vác, Galamb utcai oktatási központ – lelkészségi raktár (2600 Vác, Galamb u. 1.)
* **MenteMisszió**

A Váci Egyházmegyei Ifjúsági Lelkészség küldetése és egyben tevékenysége, mely a lelkész küldetéséből és ennek megfelelően a régiók, valamint a plébániák szolgálatából származó küldetés.

* **Váci Egyházmegyei Ifjúsági Iroda = a Váci Egyházmegyei Ifjúsági Lelkészség Irodája**

A Váci Egyházmegyén belül egy olyan szervezeti egység, mely a Váci Egyházmegyei Ifjúsági Lelkészség fizetett munkatársait foglalkoztatja, azaz a Hétkápolnai Ifiiroda. Másik jelentésében a lelkészség hivatalát (mint helyiséget) értjük alatta.

* **Emberhalászok**

Az Ifiiroda tartós foglalkoztatásban lévő munkatársait jelenti. Alapvetően kétféle emberhalász van: a **terepemberhalász** és a **háttéremberhalász**. A terepemberhalászok idejük legnagyobb részében plébániákra járnak ki, hogy ifjúsági közösségeket hozzanak létre, és minél több fiatalt bekapcsoljanak a régiók életébe (ez utóbbi cél miatt gyakran régiójuk bérmálásaira is kijárnak). A háttéremberhalászok idejük jelentős részében nem közvetlenül plébániákon szolgálnak.

Háttéremberhalászból szintén kétféle van: **koordinációs szolgálatosok** (ide tartozik az ifiiroda-vezető, a titkár és bizonyos értelemben a lelkész ☺) és a **projektfelelősök.** A koordináció feladata a részterületek összehangolása és a lelkész közvetlen segítése, képviselete.

* **Közfogisok**

Az Ifjúsági Iroda időszakosan (3–6 hónapos időszakokra) foglalkoztatott háttérszolgálatos munkatársai. A Hétkápolna templomigazgatóság szervezi a közfoglalkoztatásukat, mellyel a Munkanélküli Hivatal hozzájárul ahhoz, hogy időszakonként 2-3 önkéntes, akiknek nincs munkájuk, de szívesen adnának Jézusnak és a Lelkészség MenteMissziójának az életükből egy intenzív időszakot, elkötelezett szolgálatukért némi honoráriumot kaphassanak.

**II. A Váci Egyházmegyei Ifjúsági Lelkészség missziói, vagyis a MenteMisszió célja:**

A Váci Egyházmegye minden településén legyenek ifjúsági közösségek,

amelyek törekednek krisztusivá válni,

saját két lábukon megállnak,

kapcsolódnak egymáshoz,

és felelősséget vállalnaknemcsak egymásért, hanem az Egyházban és a társadalomban is.

**Összefoglalva:** az Ifjúsági Lelkészség minden tevékenységének és missziójának, beleértve a régiókat is kettős célt kell szolgálnia, mely levezethető a lelkész küldetéséből.

**CÉL:** -**ifjúsági közösségek születése, erősödése (plébániák)**-**régiók szolgálata**

****

**III. A Renovabis támogatásról…**

Ez az a kifejezés, amellyel már sokszor találkozhattál, egy óriási lehetőség a számunkra. 2014. novemberében kaptuk a hírt, hogy a Renovabis Alapítvány, mely a német katolikusoknak és egyéb adományozóknak köszönhetően nyújt támogatást közép-kelet-európai projektek támogatására, 120.000 € összeggel járul hozzá terveink megvalósításához.

A Váci Egyházmegyei Ifjúsági Iroda által az Egyházmegyében 2015–2017 között megvalósuló három alprojekt keretében a MenteMédia-Misszió (MMM) fejlesztését, a MentePont kialakítását és központi fejlesztéseket, továbbá emberi erőforrások bevonásával a szervezet fejlesztését kívánjuk megvalósítani. Kitűzött célunk, hogy a Renovabis a régiók növekedését és plébániai ifjúsági közösségek születését és megerősödését szolgálja. Munkánkban számítunk a segítségetekre, támogatásotokra!

Az elnyert pályázat megvalósulásáért egy 6 fős Renovabis Tanács felel, akiknek a pályázaton belüli felelősségi körei a következők:

**Projektgazda:** Dr. Farkas László

**Projektmenedzser:** Bajnóczy-Kovács Edina

**Projektkoordináció:** Tóth Klára (cél: a Renovabis alprojektek összehangoltan a MenteMisszió egészének célját szolgálják)

**Központi fejlesztések** (iroda, szervezet, partnerek) alprojekt: Tóth Klára

MentePont mint a fenti alprojekt része: Dinnyés Patrik

**MenteMédia-Misszió és nemzetközi kapcsolatok alprojekt:** Varga Ilona

**Forrásszervezés és projektmenedzsment alprojekt:** Antalicz Gábor, Bajnóczy-Kovács Edina

A renovabis az alábbi területeinket támogatja:

**3.1. Központi fejlesztések (iroda, szervezet, partnerek) alprojekt**

3.1.1. MentePont

3.1.2. Lelkiségi műhely és szervezetfejlesztés

3.1.3. Partnerkapcsolatok

3.1.4. VERA fejlesztése

**3.2. MenteMédia-Misszió alprojekt**

**3.3. Forrásszervezés és projektmenedzsment alprojekt**

Eszközigény: